Cele mai importante informații din ultimele 24 de ore:
- Vladimir Putin ar vrea o încetare a focului în Ucraina în actualele linii ale frontului
- Ucraina susţine că a oprit asaltul rus în Harkov
- Ucraina lovește complexul militar rusesc din Crimeea ocupată cu rachete furnizate de SUA
- Armata română a distrus peste 100 de mine în Marea Neagră, de la începutul războiului din Ucraina
- Viktor Orban: "La Washington și Bruxelles se pregătește starea de spirit pentru intrarea Europei în război"
- Un român care spiona pentru Rusia a fost arestat pentru 30 de zile
- Zelenski: Nu Ucraina, ci lumea e slabă în fața Rusiei
- Kievul susține că Rusia pregătește o nouă operațiune specială informațional-psihologică, pentru a discredita Ucraina
Statele Unite au anunţat trimiterea unui nou pachet de arme şi echipamente militare pentru Ucraina, în valoare de 275 milioane de dolari, pentru "a ajuta trupele ucrainene să respingă ofensiva rusă în apropiere de Harkov", transmit AFP şi Reuters, citând un comunicat al Departamentului de Stat.
Materialul, provenit din stocurile armatei americane, include armamente de care Ucraina are "nevoie urgentă", precum muniţie pentru sisteme de lansatoare de rachete HIMARS, obuze de artilerie de 155 mm şi 105 mm, rachete, sisteme anti-tanc şi muniţie aeriană de precizie, se menţionează în comunicatul Departamentului de Stat.
Putin vrea o încetare a focului în Ucraina în actualele linii ale frontului, afirmă surse citate de Reuters
Preşedintele rus Vladimir Putin este pregătit să oprească războiul din Ucraina printr-o încetare negociată a focului care recunoaşte liniile actuale ale frontului, spunând în acelaşi timp că este pregătit să lupte în continuare dacă Kievul şi Occidentul nu răspund, au declarat patru surse ruseşti pentru Reuters.
Trei dintre surse, familiarizate cu discuţiile din anturajul lui Putin, au declarat că veteranul lider rus şi-a exprimat frustrarea în faţa unui mic grup de consilieri cu privire la ceea ce el consideră a fi încercări susţinute de Occident de a împiedica negocierile şi decizia preşedintelui ucrainean Volodimir Zelenski de a exclude discuţiile.
"Putin poate lupta atât timp cât este nevoie, dar Putin este, de asemenea, pregătit pentru o încetare a focului, pentru a îngheţa războiul", a declarat o altă sursă rusă de rang înalt care a lucrat cu Putin şi are cunoştinţe despre discuţiile la nivel înalt de la Kremlin.
Toate sursele au vorbit cu condiţia anonimatului, având în vedere sensibilitatea problemei.
Război în Ucraina, 24 mai 2024 | Vladimir Putin ar vrea o încetare a focului în Ucraina în actualele linii ale frontului
Război în Ucraina, 23 mai 2024 | Putin se duce în Belarus în timp ce forțele sale fac manevre cu armamentul nuclear tactic
Război în Ucraina, 22 mai 2024 | Klaus Iohannis: România nu va trimite combatanți în Ucraina
Război în Ucraina, 21 mai 2024 | Zelenski revendică ''rezultate tangibile'' împotriva armatei ruse în regiunea Harkov
Război în Ucraina, 20 mai 2024 | Ucraina anunță că a atacat o bază aeriană din Caucaz, folosită la lansarea de bombe ghidate